stanford-oval/wikipedia huggingface dataset:
INaturalist
תצפיות

הפלטפורמה של iNaturalist מבוססת על חיפוש מיקור המונים של תצפיות וזיהויים. כל אדם יכול, בעזרת הטלפון שלו, לתעד אורגניזם שפגש ולהעלות את התצפית לאתר. עדויות התצפית יכולות לכלול הקלטת שמע ותמונות של האורגניזם, התצפית עשויה לכלול עדויות כגון מסלולי בעלי חיים, קנים, עקבות וגללים. משתמשים יכולים לשתף מיקומי תצפית בפומבי, "לטשטש" אותם כדי להציג מיקום פחות מדויק, או להפוך את המיקומים לפרטיים.
לאחר העלאת התצפית לאתר היא חשופה לכלל הקהילה שיכולה לשפר את הזיהויים בתצפית. תצפיות מסווגות כ-"casual" (ללא ערך מחקרי), ‏ "needs ID" תפצית שדורשת זיהוי או "research grade" תצפית בעלת זיהוי איכותי שיכולה לספק נתונים למחקר. תצפיות ב"רמת מחקר" משולבות במאגרי מידע מקוונים אחרים כמו מתקן המידע העולמי למגוון ביולוגי. למשתמשים יש אפשרות להעניק רישיון לתצפיות, תמונות והקלטות שמע בכמה דרכים, כולל לרשות הציבור, Creative Commons או עם כל הזכויות שמורות.
פלטפורמות

משתמשים יכולים לקיים אינטראקציה עם iNaturalist בכמה דרכים:
דרך אתר iNaturalist.org,
באמצעות שתי אפליקציות סלולריות:
iNaturalist המאפשרת להשתתף ברשת החברתית (עבור iOS / Android)
Seek מאפשרת זיהוי בזמן אמת ללא צורך ברישום ומתאימה לילדים מתחת גיל 13 (עבור iOS / Android)
באמצעות ארגונים שותפים כגון אתר מתקן המידע למגוון ביולוגי עולמי.
באתר iNaturalist.org, המבקרים יכולים לחפש בנתונים הציבורית ולקיים אינטראקציה עם האנשים ולהוסיף תצפיות וזיהויים. האתר מספק כלים למשתמשים רשומים לדון בזיהוי אורגניזם ואישורם. משתמשים יכולים גם ליצור דפי פרויקט לגיוס השתתפות ותיאום עבודה בנושאי העניין שלהם.
זיהוי מינים אוטומטי

בנוסף לתצפיות שזוהו על ידי אחרים בקהילה, iNaturalist כולל כלי ראיית מחשב לזיהוי אוטומטי. ניתן לזהות תמונות באמצעות מודל בינה מלאכותית אשר הוכשר במאגר הגדול של תצפיות "ברמת מחקר". בדרך כלל גם אם מערכת הבינה לא הצליחה לזהות את המין המדויק היא יכולה להציע רמות טקסונומיות גבוהות יותר כגון סוג או משפחה. איכות הזיהוי האוטומטי עלול לשגות אם התמונה באיכות נמוכה כגון תאורה גרועה, מטושטשת או מכילה מספר רב של נושאים. בדרך כלל ניתנות הצעות למינים מרובים; ההצעה שהתוכנה מאמינה כי היא הסבירה ביותר נמצאת בראש הרשימה.
Braina

| --- | --- |

 מערכת הפעלה:  Microsoft Windows 
 נכתבה בשפות:  Python
 www.brainasoft.com/braina/
 
Braina היא עוזרת וירטואלית ואפליקציית הכתבת דיבור לטקסט עבור Microsoft Windows המשווקת על ידי חברת Brainasoft.‏
Braina משתמשת בממשק שפה טבעית וזיהוי דיבור כדי ליצור אינטראקציה עם המשתמשים ומאפשרת להם להשתמש במשפטים בשפה טבעית כדי לבצע משימות שונות במחשב שלהם. האפליקציה מסוגלת למצוא מידע מהאינטרנט, לחפש ולהשמיע שירים וסרטונים לפי בחירת המשתמש, למצוא ולפתוח קבצים, להגדיר אזעקות ותזכורות, לבצע חישובים מתמטיים, לשלוט בחלונות ובתוכניות.
האפליקציה זמינה במערכות הפעלה Android ו-iOS.
השם Braina הוא קיצור של Brain Artificial. התוכנה לומדת ומתאימה את עצמה להתנהגות המשתמש לאורך זמן כדי לצפות טוב יותר את צרכיו. התוכנה גם מאפשרת למשתמשים להקליד פקודות באמצעות המקלדת במקום לומר אותן. Braina מגיעה בגרסה חינמית וגם בגרסה בתשלום.
Braina מאפשרת תמלול קובץ אודיו/וידאו ומאפשרת ממשק קולי ל-ChatGPT.
TechRadar של Future plc זיהה את Braina כאחת מ-10 התוכנות החיוניות הטובות ביותר לשנת 2015.
Braina מגיעה בגרסה חינמית ובגרסת Pro.
ראו גם

אמזון אלקסה
קורטנה
Google Assistant
סירי
מייקרופט
הערות שוליים

↑  Jacob Parker, Best open source software of 2023, TechRadar pro, ‏5 בנובמבר 2021
| עוזרים וירטואליים |
| --- | --- | --- |
| פעילים | אליסה • אמזון אלכסה • Bixby • ווטסון • סירי • מייקרופט • Voice Mate • ‏AliGenie • ‏Braina • ‏Celia • ‏Clova • ‏Maluuba (אנ') • ‏Xiaoice (אנ') |  |
| הופסקו | BlackBerry Assistant‏ • מיקרוסופט קורטנה • Google Now‏ • M‏ • Microsoft Agent‏ • Microsoft Bob‏ • Microsoft Voice Command‏ • Ms. Dewey‏ • Mya‏ • Mycroft‏ • Office Assistant (קליפי) • S Voice‏ • Speaktoit Assistant‏ • Tafiti‏ • Vlingo |  |
I Wish You Love: More from The Bodyguard

I Wish You Love: More from The Bodyguard (מאחלת לך אהבה: עוד משומר הראש) הוא אלבום פסקול של הזמרת ויטני יוסטון אשר יצא לאחר מותה בתאריך 17 בנובמבר 2017 על ידי Legacy Recordings. האלבום הוא למעשה הוצאה מחודשת לאלבום הפסקול המצליח The Bodyguard לציון 25 שנים מיציאתו, בו לקחה חלק נרחב יוסטון עצמה.
הפסקול היה מיועד לסרט "שומר הראש" בו כיכבה יוסטון עצמה.
רקע

האלבום האו הוצאה מחודשת לפסקול של הסרט שומר הראש אשר יצא 25 שנים קודם לכן. האלבום מכיל את השירים אותם ביצעה יוסטון לפסקול בשילוב של גרסאות לייב וגרסאות רמיקס לשירים אלו. על מנת לקדם את האלבום ביצעה הזמרת כריסטינה אגילרה מספר שירים מתוך האלבום בטקס פרסי המוזיקה האמריקאית.
הצלחה מסחרית

לאחר הופעתה של הזמרת כריסטינה אגילרה בטקס פרסי המוזיקה האמריקאית האלבום מכר 6,000 עותקים ובכך נכנס למקום ה-165 במצעד האמריקאי הרשמי, למקום ה-65 במצעד המכירות הנקיות האמריקאי, למקום ה-9 במצעד אלבומי הפסקול האמריקאי ולמקום ה-22 במצעד אלבומי ה-R&B. בבלגיה האלבום הגיע למקום ה-133.
רשימת רצועות

| I Wish You Love: More from The Bodyguard> מס' | I Wish You Love: More from The Bodyguard> שם | I Wish You Love: More from The Bodyguard> משך | I Wish You Love: More from The Bodyguard>  | I Wish You Love: More from The Bodyguard>  | I Wish You Love: More from The Bodyguard>  | I Wish You Love: More from The Bodyguard>  | I Wish You Love: More from The Bodyguard>  | I Wish You Love: More from The Bodyguard>  | I Wish You Love: More from The Bodyguard>  |
| --- | --- | --- | --- | --- | --- | --- | --- | --- | --- |
| 1. | I Will Always Love You (Alternate Mix)  | 5:03 |  |  |  |  |  |  |  |
| 2. | I Have Nothing (Film Version)  | 4:56 |  |  |  |  |  |  |  |
| 3. | I'm Every Woman (Clivilles & Cole House Mix I Edit)  | 5:42 |  |  |  |  |  |  |  |
| 4. | Run to You (Film Version)  | 4:18 |  |  |  |  |  |  |  |
| 5. | Queen of the Night (Film Version)  | 3:15 |  |  |  |  |  |  |  |
| 6. | Jesus Loves Me (Film Version)  | 1:07 |  |  |  |  |  |  |  |
| 7. | Jesus Loves Me (A Cappella Version)  | 4:52 |  |  |  |  |  |  |  |
| 8. | I Will Always Love You (Film Version)  | 4:34 |  |  |  |  |  |  |  |
| 9. | I Have Nothing (Live from Brunei)  | 6:52 |  |  |  |  |  |  |  |
| 10. | Run to You (Live from The Bodyguard Tour)  | 4:46 |  |  |  |  |  |  |  |
| 11. | Jesus Loves Me / He's Got the Whole World in His Hands (Live from The Bodyguard Tour)  | 10:38 |  |  |  |  |  |  |  |
| 12. | Queen of the Night (Live from The Bodyguard Tour)  | 5:35 |  |  |  |  |  |  |  |
| 13. | I Will Always Love You (Live from The Bodyguard Tour)  | 6:15 |  |  |  |  |  |  |  |
| 14. | I'm Every Woman (Live from The Bodyguard Tour)  | 5:07 |  |  |  |  |  |  |  |
| משך כולל: | משך כולל: | 73:00 |  |  |  |  |  |  |  |
הערות שוליים

↑  Whitney Houston - I Wish You Love: More From The Bodyguard, Whitney Houston Official Site (באנגלית)
| ויטני יוסטון |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Whitney Houston • Whitney • I'm Your Baby Tonight • My Love Is Your Love • Just Whitney... • One Wish: The Holiday Album • I Look to You |  |
| פסקולים | The Bodyguard • The Preacher's Wife |  |
| אלבומי הופעה | Whitney Houston Live: Her Greatest Performances |  |
| אלבומי אוסף | Whitney: The Greatest Hits • Love, Whitney • The Ultimate Collection • The Collection • I Will Always Love You: The Best of Whitney Houston |  |
| אלבומים אחרים | Whitney Dancin' Special • I Wish You Love: More from The Bodyguard |  |
| סיבובי הופעות | US Summer Tour • The Greatest Love World Tour • Moment of Truth World Tour • Feels So Right Tour • I'm Your Baby Tonight World Tour • The Bodyguard World Tour • The Pacific Rim Tour • The European Tour • My Love Is Your Love World Tour • Soul Divas Tour • Nothing but Love World Tour • An Evening with Whitney |  |
| ערכים קשורים | בובי בראון (גרוש) • בובי קריסטינה בראון (בת) • סיסי יוסטון (אמא) |  |
| ויטני יוסטון – סינגלים |
| --- | --- | --- |
| Whitney Houston | "Hold Me" • "Thinking About You" • "You Give Good Love" • "All at Once" • "Saving All My Love for You" • "How Will I Know" • "Greatest Love of All" |  |
| Whitney | "I Wanna Dance with Somebody" • "Didn't We Almost Have It All" • "So Emotional" • "Where Do Broken Hearts Go" • "Love Will Save the Day" • "I Know Him So Well" |  |
| I'm Your Baby Tonight | "I'm Your Baby Tonight" • "All the Man That I Need" • "Miracle" • "My Name Is Not Susan" • "I Belong to You" • "We Didn't Know" |  |
| The Bodyguard | "I Will Always Love You" • "I'm Every Woman" • "I Have Nothing" • "Run to You" • "Queen of the Night" |  |
| Waiting to Exhale | "Exhale (Shoop Shoop)" • "Count On Me" • "Why Does It Hurt So Bad" |  |
| The Preacher's Wife | "I Believe in You and Me" • "Step by Step" • "My Heart Is Calling" |  |
| My Love Is Your Love | "When You Believe" • "Heartbreak Hotel" • "It's Not Right but It's Okay" • "My Love Is Your Love" • "I Learned from the Best" |  |
| Whitney: The Greatest Hits | "Could I Have This Kiss Forever" • "If I Told You That" • "Fine" • "Same Script, Different Cast" |  |
| Just Whitney... | "Whatchulookinat" • "One of Those Days" • "Try It on My Own" • "Love That Man" |  |
| One Wish: The Holiday Album | "One Wish (for Christmas)" |  |
| I Look to You | "I Look to You" • "Million Dollar Bill" • "I Didn't Know My Own Strength" |  |
| Sparkle | "Celebrate" • "His Eye Is on the Sparrow" |  |
| I Will Always Love You | "I Look To You" |  |
| סינגלים אחרים | "One Moment in Time" • "It Isn't, It Wasn't, It Ain't Never Gonna Be" • "The Star Spangled Banner" • "Something in Common" • "Memories" • "Higher Love" |  |
| --- | --- |
בקרת זהויות :  MusicBrainz release group: 2ba444d1-4a94-4186-9dea-526aa6a15054
I Won't

I Won't הוא שיר של להקת הפופ האמריקאית AJR. השיר יצא לאור ב-29 ביולי 2022 כסינגל המוביל מתוך אלבום האולפן החמישי העתידי של הלהקה.
רקע וכתיבה

השיר נכתב והופק על ידי האחים. ראיין מט הסביר על כוונת השיר, "ניסינו להמחיש את מה שאנחנו מרגישים לגבי העולם. [...] המסר הוא להישאר עצמך. עם זאת, אנחנו יודעים שזה הרבה יותר קל לומר מאשר לעשות".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.
וידאו קליפ

הווידאו קליפ הרשמי פורסם ב-29 ביולי 2022, לצד השיר עצמו. נכון לאוקטובר 2022 עומד מונה הצפיות של הקליפ על למעלה מ-3.7 מיליון צפיות.
הופעות חיות

ב-28 ביולי ביצעה הלהקה את השיר ב-The Tonight Show.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ניו זילנד | NZ Hot Singles Chart | 29 |  |
הערות שוליים

↑  "AJR BIO 2022". אורכב מ-המקור ב-31 ביולי 2022. נבדק ב-7 באוקטובר 2022. {{cite web}}:  (עזרה)
↑  Way Less Sad, נבדק ב-7 באוקטובר 2022 {{citation}}:  (עזרה)
↑   AJR - I Won't, סרטון  באתר יוטיוב (אורך: 2:48)
↑   AJR: I Won't | The Tonight Show Starring Jimmy Fallon, סרטון  באתר יוטיוב (אורך: 3:26)
KISS

ערך זה עוסק בעיקרון בשם KISS. אם התכוונתם ללהקת Kiss, ראו .
KISS הם ראשי תיבות באנגלית של הביטוי "Keep It Simple, Stupid" (בתרגום חופשי: תשאיר את זה פשוט, טמבל), הביטוי היה עקרון מנחה של צי ארצות הברית מ־1960, ונשאר פופולרי עד 1970. זהו עיקרון בפיתוח מערכות ומוצרים הקורא לחתירה לפשטות מרבית בעיצוב המוצר, תוך ביטול כל מורכבות שאינה חיונית, ושכל מורכבות מעבר לנדרש רק תזיק. העיקרון מקביל לתערו של אוקאם במדע.
פרשנויות נוספות לראשי התיבות KISS, השומרות על אותה משמעות, הן:
Keep It Simple & Stupid
Keep It Sweet & Simple
Keep It Short & Simple
Keep it Simple, Sweetheart
Keep it Simple, Sherlock
בפיתוחם של מוצרים הנדסיים קיימת נטייה להוסיף למוצר עוד ועוד יכולות, תוך הפיכת תפעולו למסובך יותר. עקרון KISS בא להזכיר למפתחים את העובדה שיכולות נוספות אלה רק יעיקו על המשתמש הפשוט ויפגעו ביכולתו להשתמש במוצר. מכשיר מורכב יותר הוא גם רגיש יותר, ועלול לסבול מתקלות רבות יותר. בתחום התכנות, פילוסופיה זו מיושמת במוצרי Suckless.org.
מקור הביטוי

הביטוי הוטבע על ידי המהנדס האווירי קלי ג'ונסון, המהנדס הראשי בחברת לוקהיד מרטין.
בעוד שהביטוי מופיע לרוב עם הפסיק - "Keep It Simple, Stupid", ג'ונסון עצמו פתח את ראשי התיבות בלי פסיק (,) וקרא לו "Keep It Simple Stupid", כך שכוונתו המקורית של ג'ונסון לא הייתה ללעוג למהנדס.
ראו גם

SOLID (עיצוב מונחה עצמים)
L3/35

| --- | --- |

 מידע כללי
 סוג:  דגם רכב קרבי 
 מדינה מייצרת:  ממלכת איטליהאיטליה
 שנת ייצור:  1935
 תקופת השימוש:  1 באוקטובר 1935 – הווה (89 שנים) 
 דגם קודם:  L3/33
 דגם עוקב:  L3/38
 מערכה מרכזית:  המלחמה האיטלקית-אתיופית השנייה, מלחמת סין–יפן השנייה, מלחמת האזרחים בספרד, המלחמה ההונגרית סלובקית, מרד רשיד עאלי אל-כילאני, מלחמת העולם השנייה
 יחידות שיוצרו:  2,000 
 מידע טכני
 אורך:  3.17 מ'
 רוחב:  1.4 מ'
 גובה:  1.3 מ'
 משקל:  3.2 טון
 מהירות:  42 קמ"ש
 טווח פעולה:  125 ק"מ
 מנוע:  FIAT-SPA CV3 ‏43 hp (32 kW)
 שריון:  6 - 14 מ"מ
 צוות:  2 לוחמים. מפקד / תותחן ונהג
 מערכות נשק
 חימוש עיקרי:  שני מקלעי 8 מ"מ או להביור
 
L3/35 (באיטלקית מכונה גם: Carro Veloce CV-35, "טנק מהיר") הוא טנק איטלקי קל, ששימש את צבאות איטליה וצבאות נוספים בתקופה שבין מלחמות העולם, וכן בקרבות רבים במלחמת העולם השנייה. על אף שתוכנן כטנק קל, מבנהו חסר הצריח משקלו הקל וכוח האש שלו הן תכונות המאפיינות שריונית מודרנית.
הטנק הוא הדגם המרכזי בסדרת טנקים קלים המתחילה בטנק ה-CV/29 שנכנס לשימוש בשנת 1929, ה-L3/33 שהיה דגם מוקדם של ה-L3/35 וה-L3/38 שהיה דגם משופר שלו.
הטנק היה רק"מ חמוש בשני מקלעי 8 מילימטר (אם כי היו דגמים בעלי חימוש שונה), וצוותו מנה שני אנשים. המפקד שהיה גם התותחן ישב משמאל, והנהג מימין. המנוע היה מאחור.
הטנק נמכר למדינות רבות ברחבי העולם, ונעשה בו שימוש בקרבות הבאים - המלחמה האיטלקית-אתיופית השנייה, מלחמת סין–יפן השנייה, מלחמת האזרחים בספרד, המלחמה ההונגרית סלובקית וכן מרד רשיד עאלי אל-כילאני בעיראק. במלחמת העולם השנייה נעשה בטנק שימוש בכל מקום בו לחמו האיטלקים, לרבות המערכה על צרפת המערכה במדבר המערבי, המערכה במזרח אפריקה, המערכה בבלקנים, החזית המזרחית, סיציליה והמערכה באיטליה.
ראו גם

H-39 הוצ'קיס
ויקרס סימן 6 (טנק)
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
Date (פקודה)

date (אנגלית: Date; "תאריך") היא פקודה במערכות הפעלה יוניקס המציגה את התאריך, היום והשעה. בנוסף בעזרת פקודה זו ניתן לקבוע את תאריך ושעה חדשים במערכת.
בהקשת פקודה ללא ערכים נוספים יוצג התאריך, היום והשעה.
שימוש

השימוש הסטנדרטי בפקודת date, בסביבת יוניקס, יתבצע כדלקמן:
$ date
Mon May 15 23:11:43 EEST 2017
הצגת זמן אוניברסלי מתואם (UTC) באמצעות פקודת date, יתבצע כדלקמן:
$ date -u
Mon May 15 20:37:09 UTC 2017
קביעת תאריך, שעה ויום באמצעות פקודת date, יתבצע כדלקמן:
$ date -s "15 MAY 2017 23:56:00"
Mon May 15 23:56:00 EEST 2017
ניתן לשלב ערכים נוספים:
date --reference=file.txt: יציג תאריך עריכה אחרון של קובץ.
date -I: יציג תאריך בלבד.
date --version: יציג את הגרסה של התוכנה המותקנת.
man date: יציג את ספר הוראות של פקודה זו.
DaveGrohl

| --- | --- |
 מפתח:  צוות הפיתוח של DaveGrohl
 מחזור חיים:  2011–הווה (כ־13 שנים) 
 מערכת הפעלה:  macOS
 נכתבה בשפות:  C++, Objective-C 
 סוג רישיון:  תוכנה חינמית
 קוד מקור:  https://github.com/octomagon/davegrohl 
 קטגוריה:  פיצוח סיסמאות
 www.davegrohl.org
 
דייבגרול (באנגלית: DaveGrohl) היא תוכנה חינמית, המשמשת לאימות נתונים ופיצוח סיסמאות.
התוכנה פותחה על ידי צוות הפיתוח של DaveGrohl בשנת 2010 ומותאמת עבור מערכות הפעלה MacOS.
לדייבגרול יכולת פיצוח סיסמאות מגובבות ומוצפנות בשיטות הבאות: MD4 ,SHA-512 ,PBKDF2.
לאחר זיהוי שיטת ההצפנה דייבגרול מפצחת את הסיסמה במספר דרכים:
התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות).
כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך).
ראו גם

בדיקת חדירות
קאלי לינוקס
John the Ripper
Cain and Abel
Brain Salad Surgery

Brain Salad Surgery הוא אלבום הרוק המתקדם החמישי במספר של להקת אמרסון, לייק ופאלמר. את עטיפת האלבום עיצב הצייר ה.ר. גיגר. בציור המקורי היה גם פין על העטיפה, אך חברת התקליטים הטילה וטו, ובלית ברירה גיגר והלהקה נאלצו לוותר עליו.
הפקה

האלבום נפתח בביצוע לשיר אנגלי פטריוטי שנקרא Jerusalem. השיר נכתב במקור על ידי ויליאם בלייק והולחן על ידי יוברט פרי. הלהקה עשתה לו עיבוד רוק שעמד כניגוד מול הביצוע המסורתי והרגוע של השיר.
הרצועה השנייה היא עיבוד לפרק מתוך הקונצ'רטו הראשון לפסנתר של המלחין הארגנטינאי אלברטו חינסטרה. חינסטרה כלל לא התנגד ואף שיבח את עיבוד הרוק הסוער שהכינה הלהקה. הקטע כולל שימוש כבד בסינתיסייזרים. יחד עם סינתיסייזר התוף החדש שפותח על ידי קרל פאלמר והקלידים של קית' אמרסון.
אלברטו חינסטרה עצמו אהב ושיבח את העיבוד של הלהקה. בגב עטיפת האלבום של Brain Salad Surgery, נכתב ציטוט של חינסטרה האומר: "קית' אמרסון תפס להפליא את מצב הרוח של היצירה שלי".
הרצועה השלישית היא להיט של הלהקה, שנקרא Still...You Turn Me On. השיר נכתב על ידי גרג לייק.
היצירה Karn Evil 9, שנשמעת מיד אחרי מעין קטע מעבר (Benny the Bouncer), היא יצירה בת כ-30 דקות, הבנויה משלושה חלקים. החלק הראשון הוא קטע רוק קצבי וחי, החלק השני הוא חלק ג'אזי למדי שכולל רק פסנתר, גיטרה בס ותופים. החלק השלישי והאחרון הוא קטע רוק שעוסק למעשה במלחמה שבין האדם למחשב.
את המילים ליצירה כתב פיטר סינפלד, שאותו הכיר לייק מלהקת קינג קרימזון. לייק התקשה לחבר מילים ליצירה המורכבת וביקש עזרה מחברו.
נגנים

קית' אמרסון - קלידים (אורגן, סינתיסייזר, פסנתר צ'מבלו)
גרג לייק - שירה, גיטרה בס, גיטרה אקוסטית, גיטרה חשמלית
קרל פאלמר - תופים, כלי הקשה, כלי הקשה אלקטרונים
רשימת רצועות

Jerusalem - 2:44
Toccata - 7:22
Still...You Turn Me On - 2:53
Benny the Bouncer - 2:21
Karn Evil 9 - 29:39
1st Impression, Pt. 1
1st Impression, Pt. 2
2nd Impression
3rd Impression
Daughter of Darkness

Daughter of Darkness (בעברית: בת האופל) הוא סינגל של טום ג'ונס שיצא בשנת 1970 מתוך האלבום "I Who Have Nothing". הסינגל היה להיט בבריטניה והגיע למקום החמישי במצעדי הפזמונים. בארצות הברית ובקנדה לא הגיע השיר לעשרת המקומות הראשונים, אלא למקום ה-13 וה-11 בהתאמה. ביוני 1970 הגיע השיר למקום הראשון במצעד השירים העכשוויים למבוגרים של בילבורד, והיה אחד משלושה להיטים של טום ג'ונס שהגיעו למקום הראשון.
הערות שוליים

↑  Whitburn, Joel (2002). Top Adult Contemporary: 1961-2001. Record Research. p. 131.
| --- | --- |
בקרת זהויות :  MusicBrainz work: 0a5e309c-de4d-44dd-a16f-d5a6e3b9f112 
ערך זה הוא קצרמרבנושא שירים. אתם מוזמנים לתרום לוויקיפדיה ו.
30 במאי

30 במאי הוא היום ה-150 בשנה (151 בשנה מעוברת), בשבוע ה-22 בלוח הגרגוריאני. עד לסיום השנה, נשארו עוד 215 ימים.
אירועים היסטוריים ביום זה

1416 – הכנסייה הקתולית מעלה את ג'רום מפראג על המוקד
1431 – ז'אן ד'ארק מועלית על המוקד ברואן שבצרפת
1539 – ארננדו דה סוטו עוגן במפרץ טמפה, לשם הגיע עם 600 חיילים במטרה למצוא זהב
1574 – אנרי השלישי מוכתר למלך צרפת
1854 – הסנאט האמריקאי מאשר את חוק קנזס נברסקה
1871 – הקומונה הפריזאית נופלת
1883 – 12 אנשים נמחצים במהומה שפרצה על גשר ברוקלין
1909 – מסתיים הג'ירו ד'איטליה הראשון
1925 – הטבח בשאנגחאי
1941 – מלחמת העולם השנייה: גרמניה כובשת את כרתים
1948 – השבעת צה"ל
1948 – מלחמת העצמאות: מבצע בן נון ב' לכיבוש לטרון מסתיים ללא הצלחה
1948 – מלחמת העצמאות: מסתיים מבצע ארז, שבו נכבשו שטחים בדרום מזרח עמק יזרעאל
1962 – אורוגוואי מנצחת את קולומביה בתוצאה 2 – 1 במשחק הפתיחה של מונדיאל 1962
1966 – במסגרת תוכנית סרוויור האמריקאית, שיגור סרוויור 1, שהצליחה להיות הנחתת האמריקאית הראשונה שביצעה נחיתה רכה על הירח
1967 – ירדן ומצרים חותמות על הסכם הגנה
1967 – ביאפרה מכריזה על עצמאותה מניגריה
1970 – מלחמת ההתשה: בהיתקלות עם יחידת קומנדו מצרית, נהרגים 13 חיילי צה"ל ושניים נשבים
1971 – במסגרת תוכנית מארינר האמריקאית, שיגור הגשושית מארינר 9 לחקר מאדים, עם הגיעתה למאדים היא הפכה ללווין הראשון שמקיף את מאדים
1972 – הטבח בנמל התעופה לוד: 3 מחבלים מארגון הצבא האדום היפני פותחים באש באולם הנוסעים של נמל התעופה, רוצחים 24 בני אדם ופוצעים 71
1982 – ספרד מצטרפת לברית נאט"ו
1987 – גואה מקבלת מעמד של מדינה באיחוד ההודי
1990 – מבצע אבק דרכים: כוחות צה"ל בשיתוף פעולה ימי אווירי ויבשתי מסכלים התקפה ימית של מחבלים פלסטינים בשש סירות מרוץ חמושות בטילים ומקלעים כבדים. אחת הסירות עלתה בבריחתה לחוף ניצנים. ארבעה מהמחבלים הפלסטינים נהרגים ו-12 נלכדים
1998 – 4,700 הרוגים ברעידת אדמה באפגניסטן
2019 – הכנסת העשרים ואחת מאשרת את פיזורה ועל הליכה לבחירות ב-17 בספטמבר 2019
2024 – נשיא ארצות הברית לשעבר דונלד טראמפ הורשע על ידי חבר מושבעים בפרשת תשלום דמי שתיקה (אנ') לכוכבת הפורנוגרפיה סטורמי דניאלס
נולדו

1220 – אלכסנדר נבסקי, מדינאי ומצביא רוסי (נפטר ב-1263)
1757 – הנרי אדינגטון, ראש ממשלת בריטניה בשנים 1801–1804 (נפטר ב-1844)
1875 – ג'ובאני ג'נטילה, הוגה דעות איטלקי פשיסטי (נרצח ב-1944)
1899 – אירווינג תלברג, מפיק סרטים אמריקאי בשנותיו הראשונות של הקולנוע (נפטר ב-1936)
1901 – איציק מאנגר, משורר, מחזאי וסופר יידיש (נפטר ב-1969)
1908 – מל בלאנק, מדבב סרטי אנימציה אמריקאי (נפטר ב-1989)
1909 – בני גודמן, נגן קלרינט, חלוץ ג'אז (נפטר ב-1986)
1912 – ג'וליוס אקסלרוד, ביוכימאי יהודי-אמריקאי, חתן פרס נובל לפיזיולוגיה או לרפואה (נפטר ב-2004)
1920 – גודפרי בינייסה, נשיא אוגנדה בין 1979 ל-1980 (נפטר ב-2010)
1922 – אנדריי קלראשו, במאי קולנוע, תיאטרון וטלוויזיה רומני-ישראלי (נפטר ב-2014)
1926 – כריסטין יורגנסן, שחקנית ופעילת זכויות טרנסג'נדר אמריקאית, הראשונה הידועה שעברה ניתוח להתאמה מגדרית בארצות הברית (נפטרה ב-1989)
1927 – ג'ואן סילביה ליטל בירמן, מתמטיקאית יהודייה-אמריקאית
1928 – גבריאל כהן, היסטוריון ואיש ציבור ישראלי, חבר הכנסת בכנסת השישית, פרופסור באוניברסיטת תל אביב (נפטר ב-2021)
1928 – אנייס ורדה, במאית צרפתייה (נפטרה ב-2019)
1930 – אדסחר דייקסטרה, מחלוצי מדעי המחשב (נפטר ב-2002)
1934 – אלכסיי ליאונוב, קוסמונאוט, מחלוצי תוכנית החלל הסובייטית (נפטר ב-2019)
1934 – לוי חופש, קצין צה"ל בדימוס בדרגת אלוף-משנה, מפקד חטיבת הצנחנים
1936 – רות הנדזל, מידענית רפואית ישראלית (נפטרה ב-2020)
1938 – איזיקה גאון, אוצר ישראלי (נפטר ב-1997)
1939 – מייקל ג'יי פולארד, שחקן קולנוע אמריקאי (נפטר ב-2019)
1945 – מכרם ח'ורי, שחקן ובמאי ערבי ישראלי
1948 – מייקל פילר, תסריטאי ומפיק טלוויזיה אמריקאי, שהיה מפורסם ביותר בשל תרומתו לזיכיון "מסע בין כוכבים" (נפטר ב-2005)
1951 – רותי נבון, זמרת פופ ישראלית
1952 – אלכסנדר תוראדזה, פסנתרן גאורגי (נפטר ב-2022)
1953 – דליס אלאלוף מימון, משוררת ומבקרת ספרות ישראלית
1955 – ג'ייק רוברטס, מתאבק אמריקאי
1955 – עידית שחורי, מפיקה, תסריטאית, במאית קולנוע ובמאית תיאטרון ישראלית
1956 – דוד ססולי, פוליטיקאי ועיתונאי איטלקי, חבר המפלגה הדמוקרטית האיטלקית (נפטר ב-2022)
1957 – אבשלום אליצור, מדען והוגה דעות ישראלי
1958 – מארי פרדריקסון, סולנית להקת רוקסט (נפטרה ב-2019)
1965 – סיגי חזמה, שחקנית ישראלית
1966 – רמי יוסיפוב, גיטריסט ישראלי
1966 – אלי דראי, תסריטאי, מוזיקאי, מפתח פטנטים ואדריכל נוף ישראלי
1966 – תומאס הסלר, כדורגלן גרמני
1971 – אידינה מנזל, שחקנית וזמרת אמריקאית-יהודייה
1974 – ביג אל, ראפר אמריקאי (נרצח ב-1999)
1976 – עמרי כץ, שחקן יהודי אמריקאי ממוצא ישראלי
1977 – גיא חבר, נעדר צה"ל משנת 1997
1980 – סטיבן ג'רארד, כדורגלן אנגלי
1981 – אנדריי ארשאבין, כדורגלן
1981 – מיכאל גריילסאמר, זמר, כנר ויוצר ישראלי
1983 – דפנה ליאל, עיתונאית ישראלית
1984 – מאיה רונן, עיתונאית ספורט, שדרנית ומגישה ישראלית
1985 – יוגב יפת, שחקן תיאטרון, טלוויזיה וקולנוע ישראלי
1994 – בן קיסר, יוטיובר, אושיית רשת